החלטה בתיק א 45629/04 - פסקדין
מיקומך באתר: עמוד ראשי >> חיפוש פסקי-דין >> החלטה בתיק א 45629/04
החלטה בתיק א 45629/04
45629-04
1. EUROTEKS TEKSTIL SAN VE TIF A/S
2. KUTUKS TEKSTIL SAN VE TIC A.S
עניינה של החלטה זו הנה בקשת הנתבעת, להורות לתובעות להפקיד ערובה להבטחת תשלום הוצאותיה, בהתאם לסמכות המוקנית לבית המשפט על פי תקנה 519 לתקנות סדר הדין האזרחי, תשמ"ד - 1984 (להלן : " התקנות").
1. הנתבעת טוענת, כי למיטב ידיעתה התובעות הינן חברות זרות שמקום מושבן הינו בתורכיה. עוד טוענת הנתבעת, כי תביעתן של התובעות הינה בסכום ניכר וניהול התביעה וההליך המשפטי צפוי להיות ארוך ומורכב וכי סיכוי התביעה להצליח קלושים.
עוד טוענת הנתבעת, כי התובעות חבות לריבנקס, חברה אחות של הנתבעת, סכומי כסף ניכרים, אשר לגבי חלק מהם אף ניתן פסק דין על ידי בית הדין למסחר בתורכיה , פסק דין אשר לא ניתן לאכיפה בשל התחמקויות התובעות.
לפיכך, הואיל והמדובר בתובעות אשר הינן חברות זרות, אשר לא הצביעו על נכסים כלשהם בישראל מהן ניתן יהא לגבות את הוצאות המשפט, באם התביעה תדחה, הרי שיש לחייבן להפקיד ערובה כספית להבטחת הוצאות הנתבעת בהליך זה.
מנגד טוענות התובעות, כי בקשת הנתבעת מבוססת על טענות עובדתיות, לרבות בעניין קשרים, כביכול, בין הנתבעת לבין חברה אחרת שמקום מושבה בארה"ב, חובות בגינן מתנהלים הליכים בתורכיה, תשלומים ששולמו לתובעות וקיזוז כספים שבוצע, כביכול, על ידי אותה חברה בארה"ב. טענות אלו לא נתמכו בתצהיר ורק מטעם זה דין הבקשה להידחות.
עוד טוענות התובעות, כי בשל היותה של תורכיה חברה באמנת האג בעניין הפרוצדורה האזרחית, הרי שנשללת האפשרות לחייבה בהפקדת ערובה, וזאת בהתאם לתקנה 28 לתקנות לביצוע אמנת האג 1954 (סדר הדין האזרחי), התשכ"ט 1968.
עוד טוענות התובעות, כי הינן בעלות נכסים כלכליים ונפח פעילות גדול באופן שאין כל בעיה להיפרע מהן.
"שיקול הדעת אם לחייב תובע במתן בטוחה לכיסוי הוצאותיו של נתבע רחב והנתונים החייבים להישקל מגוונים הם, שכן מצד אחד אין נטיה לנעול בפני התובע את שערי בית המשפט אך משום שהוא דל אמצעים, או שזו חברה בפירוק, ומצד שני יש להתחשב בהפסד שהנתבע עלול לסבול אם התביעה תידחה ולא יהיה לו ממה לגבות את הוצאותיו" (רע"א 377/87 חליל ג'נחו נ' וויבהו א.ב.ה. - חברת מניות, פ"ד מא (4), 522, 523-524).
4. מהמקובץ עולה כי יש לערוך איזון בין האינטרסים הנוגדים של כל צד וסבורני כי בנסיבות העניין האיזון נוטה לטובתן של התובעות.
בענייננו, התובעות הינן חברות תורכיות זרות.